**Acolo este rostul**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acolo este rostul

Deasupra sunt uitate,

minunile pe cer,

închişi sunt ochii minţii

iar noaptea fără lună,

de parcă-n taină pier

cu tot cu aripi, sfinţii

ce-n zbor târziu răzbună

speranţele deşarte.

Deasupra tuturor

e labirintul minţii,

ce-n fiecare umbră,

cărare-adâncă lasă,

în haina rugăminţii,

o lume rece, sumbră,

peste pustii apasă,

cu timpu-i trecător.

Dar mult deasupra este

un Dumnezeu al nostru,

ce face asfinţitul

mai luminos ca noaptea,

acolo este rostul

din liberul arbitru,

acolo este-a şaptea

minune din poveste.